Kort tid etter grunnleggelsen utførte Real IRA terrorangrep av samme type som PIRA hadde utført før våpenhvilen. Forskjellen var at RIRA ikke hadde noen nevneverdig støtte i befolkningen, og derfor ikke hadde gode skjulesteder og lå åpen for infiltratører. Dermed kunne sikkerhetsstyrkene i Nord-Irland og Gardaí, politiet i Irland, arrestere flere ledende medlemmer allerede i første halvdel av 1998.